Nii paneb elu paika ka kangekaelsed naised. See tähendab: mida suurem on mehe alaväärsuskompleks, seda rohkem tahab ta naist iseendale allutada. See on alateadlik tahtmine, et naine oleks naise rollis. Ta sunnib naist tegema seda, mida naine tuli tegelikult tegema omal vabal tahtel, valides omale siia ilma tulekuks hetke, mis võimaldas tulla naisena. Kui inimene ei oska midagi teha armastusest, siis ta peab seda tegema hirmust, süütunnetest või vihast. Nii sunnib mees naist vaimselt naise rolli ja kui vaimselt ei saa, siis ta teeb seda füüsiliselt ja saab ikkagi, sest on tugevam. Kui ennast inimõigustega kaitsev naine järele ei anna, siis ta jääb üksi. Mida rohkem ta sellepärast kannatab, seda rohkem hävinevad ta tunded ja ükskord võib ta võidurõõmsalt häbenemata kuulutada: minu jaoks on mehed õhk. Ta ei taipa, missuguse tõe ta sellega välja ütles.